CELEX: 32008R1360
Language: lv
Date: 2008-12-02 00:00:00
Title: Padomes Regula (EK) Nr. 1360/2008 ( 2008. gada 2. decembris ), ar kuru groza Regulu (EK) Nr. 332/2002, ar ko izveido vidēja termiņa finansiālas palīdzības mehānismu attiecībā uz dalībvalstu maksājumu bilancēm

31.12.2008   
            
            
               LV
            
            
               Eiropas Savienības Oficiālais Vēstnesis
            
            
               L 352/11
            
         
      PADOMES REGULA (EK) Nr. 1360/2008
   (2008. gada 2. decembris),
   ar kuru groza Regulu (EK) Nr. 332/2002, ar ko izveido vidēja termiņa finansiālas palīdzības mehānismu attiecībā uz dalībvalstu maksājumu bilancēm
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 308. pantu,
   ņemot vērā Komisijas priekšlikumu, kas iesniegts pēc apspriešanās ar Ekonomikas un finanšu komiteju,
   ņemot vērā Eiropas Parlamenta atzinumu,
   ņemot vērā Eiropas Centrālās bankas atzinumu,
   tā kā:
   
               (1)
            
            
               Tas, ka daudzas dalībvalstis atrodas ārpus euro zonas, ietekmē potenciālo vajadzību pēc vidēja termiņa finansiālas palīdzības no Kopienas un vienlaikus ar starptautiskā konteksta evolūciju liek ievērojami paaugstināt dalībvalstīm izsniegto neatmaksāto kredītu maksimālo summu, kas noteikta Regulā (EK) Nr. 332/2002 (1) no EUR 12 miljardiem uz EUR 25 miljardiem. Ja maksimālās summas pārskatīšana ir steidzami nepieciešama, atbilstīgajām iestādēm būtu ātri jārīkojas saskaņā ar to attiecīgo kompetenci.
            
         
               (2)
            
            
               Tādēļ attiecīgi būtu jāgroza Regula (EK) Nr. 332/2002,
            
         IR PIEŅĒMUSI ŠO REGULU.
   1. pants
   Regulu (EK) Nr. 332/2002 ar šo groza šādi.
   Regulas 1. panta 1. punkta otro daļu aizstāj ar šādu daļu:
   
      “Limits kopējai pamatsummai, ko saskaņā ar šo mehānismu var aizdot dalībvalstīm, ir EUR 25 miljardi.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 2. decembrī
      
         
            Padomes vārdā —
         
         
            priekšsēdētāja
         
         C. LAGARDE
         
      
   
   
      (1)  OV L 53, 23.2.2002., 1. lpp.